

|  |
| --- |
| REPUBLIKA HRVATSKA |
| PRIMORSKO-GORANSKA ŽUPANIJA |
| GRAD KRALJEVICA |
| GRADONAČELNIK |

KLASA: 363-02/21-03/4

URBROJ: 2170-8-01-25-32

Kraljevica, 19. studenog 2025.

GRADSKOM VIJEĆU GRADA KRALJEVICE

Na temelju članka 44. stavka 6. alineje 22. Statuta Grada Kraljevice („Službene novine Grada Kraljevice“ broj 4/14, 5/14 – ispravak Statuta, 5/15, 4/16, 1/18 i 3/18 – pročišćeni tekst, 1/20, 4/20 – pročišćeni tekst i 2/21) dostavljam na usvajanje

prijedlog Odluke o davanju prethodne suglasnosti na Opće uvjete isporuke komunalne usluge za dimnjačarske poslove

PRAVNA OSNOVA ZA DONOŠENJE AKTA

Pravna osnova za donošenje akta sadržana je u članku 30. stavku 2. Zakona o komunalnom gospodarstvu („Narodne novine“ broj 68/18, 110/18 - Odluka USRH, 32/20 i 145/24, dalje u tekstu: ZKG) i članku 30. stavku 1. alineji 24. Statuta Grada Kraljevice („Službene novine Grada Kraljevice“ broj 4/14, 5/14, 5/15, 4/16, 1/18, 3/18 – pročišćeni tekst, 1/20, 4/20 – pročišćeni tekst i 2/21). Člankom 30. stavkom 2. ZKG-a propisano je da opće uvjete isporuke komunalne usluge donosi isporučitelj komunalne usluge, uz prethodnu suglasnost predstavničkog tijela jedinice lokalne samouprave.

OSNOVNA PITANJA I PRIKAZ STANJA KOJE SE UREĐUJE AKTOM

Gradsko vijeće Grada Kraljevice je kao davatelj koncesije temeljem odredaba Zakona o koncesijama („Narodne novine“ broj 69/17 i 107/20) na sjednici održanoj dana 14. prosinca 2021. godine donijelo Odluku o davanju koncesije za obavljanje uslužne komunalne djelatnosti dimnjačarskih poslova na području Grada Kraljevice, kojom je odabran Kamino obrt za dimnjačarske usluge, vl. Ivica Ćendo; 51000 Rijeka, Lipa 2E; OIB: 23052942965.

Obrt Kamino je kao isporučitelj komunalne usluge sukladno ZKG-u obvezan donijeti opće uvijete isporuke komunalne usluge uz prethodnu suglasnost predstavničkog tijela jedinice lokalne samouprave, odnosno Gradskog vijeća Grada Kraljevice. Člankom 30. stavkom 3. ZKG-a propisano je da se općim uvjetima utvrđuju: 1. uvjeti pružanja odnosno korištenja komunalne usluge, 2. međusobna prava i obveze isporučitelja i korisnika komunalne usluge i 3. način mjerenja, obračuna i plaćanja isporučene komunalne usluge. Nadalje, člankom 30. stavkom 4. ZKG-a propisano je da se opći uvjeti objavljuju u službenom glasilu jedinice lokalne samouprave, na njezinim mrežnim stranicama te na oglasnoj ploči i mrežnim stranicama isporučitelja komunalne usluge.

Gradsko vijeće Grada Kraljevice je na sjednici održanoj dana 28. siječnja 2022. godine donijelo Odluku o davanju prethodne suglasnosti na Opće uvjete isporuke komunalne usluge obavljanja dimnjačarskih poslova, a koje je tada predložio obrt Kamino. Međutim, dana 14. listopada 2025. godine obrt Kamino podnio je zahtjev da se izda suglasnost predstavničkog tijela na predložene nove opće uvjete poslovanja.

Slijedom svega navedenoga, predlaže se Gradskom vijeću Grada Kraljevice donošenje Odluke o davanju prethodne suglasnosti na Opće uvjete isporuke komunalne usluge za dimnjačarske poslove.

TEKST PRIJEDLOGA AKTA

Tekst prijedloga Odluke dostavljen je u prilogu.

FINANCIJSKA SREDSTVA POTREBNA ZA PROVEDBU AKTA

Za realizaciju ove odluke nisu potrebna financijska sredstva.

PRILOZI

* + - 1. Opći uvjeti isporuke komunalne usluge za dimnjačarske poslove, obrta Kamino, vl. Ivica Ćendo.

GRADONAČELNIK

Dalibor Čandrlić

Na temelju članka 30. stavka 2. Zakona o komunalnom gospodarstvu („Narodne novine“ broj 68/18, 110/18 - Odluka USRH, 32/20 i 145/24) i članka 30. stavka 1. podstavka 24. Statuta Grada Kraljevice („Službene novine Grada Kraljevice“ broj 4/14, 5/14, 5/15, 4/16, 1/18 i 3/18 – pročišćeni tekst, 1/20, 4/20 – pročišćeni tekst i 2/21), Gradsko vijeće Grada Kraljevice, na sjednici održanoj dana \_\_\_\_\_\_\_\_\_\_.2025. godine, donijelo je

**ODLUKU**

**o davanju prethodne suglasnosti na**

**Opće uvjete isporuke komunalne usluge za dimnjačarske poslove**

Članak 1.

Daje se prethodna suglasnost isporučitelju komunalne usluge Kamino obrt za dimnjačarske usluge, vl. Ivica Ćendo; 51000 Rijeka, Lipa 2E; OIB: 23052942965, na Opće uvjete isporuke komunalne usluge za dimnjačarske poslove, a koji su sastavni dio ove Odluke.

Članak 2.

Ova Odluka objavit će se u „Službenim novinama Grada Kraljevice“, a stupa na snagu osmog dana od dana objave.

KLASA:

URBROJ:

U Kraljevici,

GRADSKO VIJEĆE GRADA KRALJEVICE

PREDSJEDNIK

Božidar Sotošek