Na temelju članka 5. stavak 1. Zakona o kulturnim vijećima i financiranju javnih potreba u kulturi („Narodne novine“ broj 83/22) i članka 30. stavka 1. podstavka 24. Statuta Grada Kraljevice („Službene novine Grada Kraljevice“ 4/14, 5/14 – ispravak Statuta, 5/15, 4/16, 1/18, 3/18 – pročišćeni tekst, 1/20, 4/20 – pročišćeni tekst i 2/21), Gradsko vijeće Grada Kraljevice, na sjednici održanoj \_\_\_\_\_\_\_\_\_\_\_\_\_\_\_\_\_\_ 2025. godine, donijelo je

**PROGRAM**

JAVNIH POTREBA U KULTURI ZA 2026. GODINU

Članak 1.

Proračunom Grada Kraljevice za 2026. godinu (u daljnjem tekstu: Proračun) utvrđuju se sredstva za financiranje javnih potreba u kulturi u 2026. godini.

Članak 2.

Sredstva iz članka 1. ovog Programa u Proračunu su raspoređena na sljedeće aktivnosti i projekte:

* financiranje knjižnične djelatnosti proračunskog korisnika Narodna knjižnica i čitaonica Kraljevica te nabavku knjižne građe i opreme
* održavanje dvoraca Kaštel i Frankopan
* održavanje domova u Bakarcu, Križišću i Šmriki
* sufinanciranje djelatnosti neprofitnih udruga kulture koje djeluju na području Grada Kraljevice,
* sufinanciranje i pokroviteljstva kulturnih manifestacija,
* ulaganje u spomeničku baštinu
* projekt „Muzej brodogradnje i ribarstva“
* Sanacija krova Stari grad Zrinski

Članak 3.

Financiranje knjižnične djelatnosti ostvaruje se pokrivanjem svih rashoda korisnika putem informacijskog sustava riznice, u ukupnom iznosu 54.970,00 eura, a za projekt nabavke knjižne građe i opreme 15.645,00 eura.

Članak 4.

Održavanje dvoraca Kaštel i Frankopan sastoji se iz izdataka za energiju, održavanje, čišćenje i ostale komunalne usluge, ukupno 79.000,00 eura.

Članak 5.

Tekuće održavanje domova u Bakarcu, Križišću i Šmriki sastoji se iz izdataka za energiju, održavanje, čišćenje i ostale komunalne usluge u iznosu od 25.780,00 eura.

Članak 6.

Sufinanciranje djelatnosti neprofitnih udruga u kulturi ostvaruje se kroz natječaj za financiranje javnih potreba u iznosu od 32.000,00 eura kroz programe kako slijedi:

1. Rad s djecom i mladima
2. Očuvanje tradicionalnih običaja
3. Poticanje kulturnog amaterizma
4. Rad udruga na području glazbene, plesne, dramske i likovne umjetnosti
5. Očuvanje kulturne baštine.

Članak 7.

Sufinanciranje i pokroviteljstva kulturnih manifestacija, ukupno 101.300,00 eura, ostvaruju se odlukom Gradonačelnika.

Članak 8.

Ulaganja u spomeničku baštinu, u ukupnoj svoti 203.925,00 eura namijenjena su ulaganju u dvorac Frankopan (20.000,00 eura), nabavki urbane opreme za okoliš dvorca Frankopan (7.125,00 eura), radovi na sanaciji stepenica između velikog malog atrija Stari grad Zrinski s stručnim nadzorom (13.800,00 eura) i sanaciji zidova prizemlja s stručnim nadzorom dvorca Novi grad Zrinski (163.000,00 eura)

Članak 9.

Za projekt Muzej brodogradnje i ribarstva osigurano je 4.000,00 eura, a odnosi se na projektnu dokumentaciju.

Članak 10.

Za projekt Sanacije krova Stari grad Zrinski u proračunu za 2026. godinu osigurano je 130.000,00 eura.

Članak 11.

Isplata novčanih sredstava iz ovog Programa obavlja se u skladu s odredbama Odluke o izvršavanju Proračuna Grada Kraljevice za 2026. godinu.

Članak 12.

Ovaj Program će se objaviti u „Službenim novinama Grada Kraljevice“, a stupa na snagu 1. siječnja 2026. godine.

KLASA:

URBROJ:

Kraljevica,

GRADSKO VIJEĆE GRADA KRALJEVICE

Predsjednik

Božidar Sotošek