****

**R E P U B L I K A H R V A T S K A**

**PRIMORSKO-GORANSKA ŽUPANIJA**

**GRAD KRALJEVICA**

**GRADSKO VIJEĆE**

ODBOR ZA NORMATIVNU DJELATNOST

KLASA: 021-05/14-01/1

URBROJ: 2170-8-05-25-25

Kraljevica, 19. studenog 2025.

**GRADSKOM VIJEĆU GRADA KRALJEVICE**

Na temelju odredbe članka 41. Statuta Grada Kraljevice Statuta Grada Kraljevice (“Službene novine Grada Kraljevice" broj 4/14, 5/14 – ispravak Statuta, 5/15, 4/16, 1/18, 3/18 – pročišćeni tekst, 1/20, 4/20 – pročišćeni tekst i 2/21) i članka 18. Poslovnika Gradskog vijeća Grada Kraljevice (“Službene novine Grada Kraljevice broj 5/14, 6/15, 2/18, 3/18 – pročišćeni tekst, 5/20 i 5/21) dostavljam na usvajanje

**prijedlog Statutarne Odluke o izmjenama i dopunama Statuta Grada Kraljevice**

**PRAVNA OSNOVA ZA DONOŠENJE AKTA**

Člankom 18. Poslovnika Gradskog vijeća Grada Kraljevice (“Službene novine Grada Kraljevice broj 5/14, 6/15, 2/18, 3/18 – pročišćeni tekst, 5/20 i 5/21) propisano je da Odbor za normativnu djelatnost predlaže Statut Grada i Poslovnik Gradskog vijeća te predlaže pokretanje postupka za izmjenu Statuta i Poslovnika.

**OSNOVNA PITANJA I PRIKAZ STANJA KOJE SE UREĐUJE AKTOM**

1. lipnja 2025. godine stupila je na snagu Odluka o proglašenju Zakona o izmjenama i dopunama Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 17/25). Navedenim izmjenama propisano je da kriterije za ocjenjivanje službenika i način provođenja ocjenjivanja pravilnikom propisuje općinski načelnik, gradonačelnik odnosno župan. Stoga u članku 30. stavku 1. briše se alineja 13. da Gradsko vijeće donosi odluku o kriterijima za ocjenjivanje službenika i načinu provođenja ocjenjivanja.

Predlaže se u članku 9. dodati stavak 2. da pored javnih priznanja utvrđenih u članku 9. stavku 1. Statuta, Grad Kraljevica dodjeljuje i sljedeće nagrade:

* nagrade sportašima za sportska postignuća;
* nagrade učenicima osnovnih i srednjih škola, studentima i njihovim nastavnicima-mentorima za sudjelovanje i postignute rezultate na državnim i međunarodnim natjecanjima.

U čitavom tekstu Statuta riječ: „kuna“ u određenom broju i padežu zamjenjuje se riječi „euro“ te su iznosi u kunama konvertirani u eure.

Izmjene i dopune Statuta Grada Kraljevice stupile bi na snagu osmoga dana od dana objave u Službenim novinama Grada Kraljevice.

**TEKST PRIJEDLOGA AKTA**

Tekst prijedloga Odluke dostavljen je u prilogu.

**FINANCIJSKA SREDSTVA POTREBNA ZA PROVEDBU AKTA**

Za realizaciju ove Odluke nisu potrebna financijska sredstva.

**PRILOG:**

1. Zapisnik sa sjednice Odbora za normativnu djelatnost Gradskog vijeća Grada Kraljevice

PREDSJEDNICA

Vesna Špalj, v.r.

****

**R E P U B L I K A H R V A T S K A**

**PRIMORSKO-GORANSKA ŽUPANIJA**

**GRAD KRALJEVICA**

**GRADSKO VIJEĆE**

ODBOR ZA NORMATIVNU DJELATNOST

KLASA: 021-05/14-01/1

URBROJ: 2170-8-05-25-24

Kraljevica, 19. studenog 2025.

ZAPISNIK SA KONSTITUIRAJUĆE SJEDNICE

ODBORA ZA NORMATIVNU DJELATNOST

održane telefonski i putem elektroničke pošte u razdoblju od 15. do 21. listopada 2025. godine.

Na sjednici su nazočni: Sunčica Vučković, Vesna Špalj, Davorka Perković-Marinović, Mathea Maretić, Vesna Bobuš.

Predsjednik Gradskog vijeća predlaže sljedeći:

DNEVNI RED

1. Izbor predsjednika Odbora za normativnu djelatnost
2. Utvrđivanje Pročišćenog teksta Prostornog plana uređenja Grada Kraljevice (PPU GK)
3. Prijedlog Statutarne Odluke o izmjenama i dopunama Statuta Grada Kraljevice
4. Razno

Ad 1.) Izbor predsjednika Odbora za normativnu djelatnost

Za predsjednicu jednoglasno je izabrana Vesna Špalj.

Ad. 2.) Utvrđivanje Pročišćenog teksta Prostornog plana uređenja Grada Kraljevice (PPU GK).

Pročišćeni tekst Prostornog plana uređenja Grada Kraljevice (PPU GK) usvojen je jednoglasno i predlaže se njegova objava u Službenim novinama Grada Kraljevice.

Ad. 3.) Prijedlog Statutarne Odluke o izmjenama i dopunama Statuta Grada Kraljevice

Prijedlog Statutarne Odluke o izmjenama i dopunama Statuta Grada Kraljevice usvojen je jednoglasno i predlaže se Gradskom vijeću usvajanje istog uz obrazloženje koje je će biti sastavni dio materijala za Gradsko vijeće.

PREDSJEDNICA

Vesna Špalj, v.r.

Na temelju članka 35. stavka 1. točke 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 - ispravak, 123/17, 98/19 i 144/20) i članka 30. stavak 1. točka 1. Statuta Grada Kraljevice (“Službene novine Grada Kraljevice" broj 4/14, 5/14 – ispravak Statuta, 5/15, 4/16, 1/18, 3/18 – pročišćeni tekst, 1/20 i 4/20 – pročišćeni tekst i 2/21) Gradsko vijeće Grada Kraljevice na sjednici održanoj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine donijelo je

# STATUTARNU ODLUKU O IZMJENAMA I DOPUNAMA

# STATUTA GRADA KRALJEVICE

**Članak 1.**

U Statutu Grada Kraljevice („Službene novine Grada Kraljevice“ broj 4/14, 5/14 – ispravak Statuta, 5/15, 4/16, 1/18, 3/18 – pročišćeni tekst, 1/20 i 4/20 – pročišćeni tekst i 2/21) u članku 9. dodaje se stavak 2. koji glasi:

Pored javnih priznanja utvrđenih u stavku 1. ovog članka, Grad Kraljevica dodjeljuje i sljedeće nagrade:

• nagrade sportašima za sportska postignuća;

• nagrade učenicima osnovnih i srednjih škola, studentima i njihovim nastavnicima-mentorima za sudjelovanje i postignute rezultate na državnim i međunarodnim natjecanjima.

**Članak 2.**

U članku 30. briše se alineja 13.

U alineji 21. brojke „50.000,00“ zamjenjuju se brojkama „6.636.14“

Alineje 14., 15., 16., 17., 18., 19., 20., 21., 22., 23., 24. postaju alineje 13., 14., 15., 16., 17., 18., 19., 20., 21., 22., 23.

**Članak 3.**

U članku 44. stavak 4. u alineji 10. brojke „50.000,00“ zamjenjuju se brojkama „6.636.14“.

U stavku 5. sve brojke „1.000.000,00“ zamjenjuju se brojkama 132.722.81“, i brojke „70.000,00“ zamjenjuju se brojkama „9.290,60“.

**Članak .**

U čitavom tekstu Statuta riječ: „kuna“ u određenom broju i padežu zamjenjuje se riječi „euro“

**PRIJELAZNE I ZAVRŠNE ODREDBE**

**Članak 20.**

Ovlašćuje se Odbor za normativnu djelatnost da utvrdi i izda pročišćeni tekst Statuta Grada Kraljevice.

**Članak 21.**

Ova Statutarna Odluka stupa na snagu osmog dana od dana objave u „Službenom novinama Grada Kraljevice“.

KLASA: 021-05/14-01/1

URBROJ:

Kraljevica,

GRADSKO VIJEĆE GRADA KRALJEVICE

PREDSJEDNIK

Božidar Sotošek