

**R E P U B L I K A H R V A T S K A**

**PRIMORSKO-GORANSKA ŽUPANIJA**

**GRAD KRALJEVICA**

GRADONAČELNIK

KLASA: 363-01/25-01/50

URBROJ: 2170-8-01-25-3

Kraljevica, 19. studenog 2025.

**GRADSKOM VIJEĆU GRADA KRALJEVICE**

Temeljem članka 44. stavka 6. alineje 22. Statuta Grada Kraljevice („Službene novine Grada Kraljevice“ broj 4/14, 5/14 – ispravak Statuta, 5/15, 4/16, 1/18, 3/18 – pročišćeni tekst, 1/20, 4/20 – pročišćeni tekst i 2/21) Gradskom vijeću Grada Kraljevice dostavljam na usvajanje

**prijedlog Odluke o komunalnoj naknadi**

**PRAVNA OSNOVA ZA DONOŠENJE AKTA**

Pravna osnova za donošenje akta sadržan je u članku 95. stavku 1. Zakona o komunalnom gospodarstvu („Narodne novine“ broj 68/18, 110/18 - Odluka USRH, 32/20 i 145/24 – u nastavku ZKG) i članka 30. stavka 1. podstavka 24. Statuta Grada Kraljevice („Službene novine Grada Kraljevice“ broj 4/14, 5/14, 5/15, 4/16, 1/18, 3/18 – pročišćeni tekst, 1/20, 4/20 – pročišćeni tekst i 2/21). Člankom 95. stavkom 1. ZKG-a propisano je da predstavničko tijelo jedinice lokalne samouprave donosi odluku o komunalnoj naknadi kojom se određuju:

1. područja zona u jedinici lokalne samouprave u kojima se naplaćuje komunalna naknada

2. koeficijent zone (Kz) za pojedine zone u jedinici lokalne samouprave u kojima se naplaćuje komunalna naknada

3. koeficijent namjene (Kn) za nekretnine za koje se plaća komunalna naknada

4. rok plaćanja komunalne naknade

5. nekretnine važne za jedinicu lokalne samouprave koje se u potpunosti ili djelomično oslobađaju od plaćanja komunalne naknade

6. opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalne naknade.

**OSNOVNA PITANJA I PRIKAZ STANJA KOJE SE UREĐUJE AKTOM**

Gradsko vijeće Grada Kraljevice je 2018. godine donijelo Odluku o komunalnoj naknadi („Službene novine Grada Kraljevice“ broj 7/18) sukladno novom Zakonu o komunalnom gospodarstvu. Zatim je 2019. godine donijelo Odluku o izmjenama Odluke o komunalnoj naknadi („Službene novine Grada Kraljevice“ broj 9/19).

U prijedlogu nove Odluke o komunalnoj naknadi uglavnom su zadržane odredbe iz stare odluke, međutim zbog lakšeg praćenja Odluke svrsishodnije i preglednije je usvojiti novu Odluku. Područja zona te koeficijent zone (Kz) nisu mijenjani, i dalje ostaju dvije zone s istim područjem njihova obuhvata. Koeficijent namjene (Kn) također nije mijenjan te je ostao u visini propisanoj aktualnom Odlukom o komunalnoj naknadi, jedino su nazivi vrsta djelatnosti u tablici usklađeni s Odlukom o nacionalnoj klasifikaciji djelatnosti 2025. – NKD 2025. („Narodne novine“ broj 47/2024), koja je na snazi od 1. siječnja 2025. godine.

Izbačene su iz Odluke odredbe koje su propisane ZKG-om, a koje se odnose na umanjenje koeficijenta namjene (Kn) za poslovni prostor i građevinsko zemljište koje služi obavljanju poslovne djelatnosti, kad se poslovna djelatnost ne obavlja više od šest mjeseci u kalendarskoj godini. Izbačene su i odredbe o načinu utvrđivanja visine komunalne naknade za hotele, apartmanska naselja i kampove, a koje su također propisane ZKG-om.

Rokovi plaćanja zadržani su iz aktualne Odluke, pa je tako propisano kvartalno plaćanje komunalne naknade za stambeni i garažni prostor te mjesečno plaćanje za poslovni prostor i građevinsko zemljište koje služi obavljanju poslovne djelatnosti.

Što se tiče oslobađanja od plaćanja komunalne naknade, usklađene su odredbe oslobađanja za vlasnike ili korisnike stambenog prostora koji ostvaruju pravo na mjesečnu novčanu naknadu za troškove stanovanja s novom Odlukom o socijalnoj skrbi Grada Kraljevice. Za djelomično oslobađanje od plaćanja komunalne naknade izbačena je odredba da u pojedinim slučajevima gradonačelnik može svojom odlukom djelomično osloboditi obveznika plaćanja komunalne naknade. Uvjeti za djelomično oslobađanje jasno su propisani novom Odlukom.

Slijedom svega navedenoga, predlaže se Gradskom vijeću donijeti Odluku o komunalnoj naknadi.

**TEKST PRIJEDLOGA AKTA**

Tekst prijedloga Odluke o komunalnoj naknadi dostavljen je u prilogu.

**FINANCIJSKA SREDSTVA POTREBNA ZA PROVEDBU AKTA**

Za realizaciju ove odluke nisu potrebna financijska sredstva.

GRADONAČELNIK

Dalibor Čandrlić, v.r.

Na temelju članka 95. stavka 1. Zakona o komunalnom gospodarstvu („Narodne novine“ broj 68/18, 110/18 - Odluka USRH, 32/20 i 145/24) i članka 30. stavka 1. podstavka 24. Statuta Grada Kraljevice („Službene novine Grada Kraljevice“ broj 4/14, 5/14 – ispravak Statuta, 5/15, 4/16, 1/18, 3/18 – pročišćeni tekst, 1/20, 4/20 – pročišćeni tekst i 2/21), Gradsko vijeće Grada Kraljevice na sjednici održanoj dana \_\_\_\_\_\_\_\_\_\_\_\_\_\_\_\_\_\_ 2025. godine donosi

**O D L U K U**

**o komunalnoj naknadi**

1. **OPĆE ODREDBE**

Članak

Ovom Odlukom o komunalnoj naknadi (u daljnjem tekstu: Odluka) za područje Grada Kraljevice uređuju se:

- područja zona u kojima se naplaćuje komunalna naknada,

- koeficijent zone (Kz) za pojedine zone u kojima se naplaćuje komunalna naknada,

- koeficijent namjene (Kn) za nekretnine za koje se plaća komunalna naknada,

- rok plaćanja komunalne naknade,

- nekretnine važne za Grad Kraljevicu koje se u potpunosti ili djelomično oslobađaju od plaćanja komunalne naknade,

- opći uvjeti i razlozi zbog kojih se u pojedinačnim slučajevima može odobriti djelomično ili potpuno oslobađanje od plaćanja komunalne naknade.

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

Članak

Komunalnu naknadu plaća vlasnik odnosno korisnik stambenog prostora, garažnog prostora, poslovnog prostora, građevinskog zemljišta koje služi obavljanju poslovne djelatnosti i neizgrađenog građevinskog zemljišta (u daljnjem tekstu: obveznik).

1. **PODRUČJA ZONA**

Članak

Komunalna naknada plaća se na cijelom području Grada Kraljevice koje obuhvaća:

* naselje Bakarac,
* naselje Kraljevica,
* naselje Šmrika,
* naselje Križišće,
* naselje Mali Dol,
* naselje Veli Dol.

Članak

Na području Grada Kraljevice utvrđuju se 2 (dvije) zone za plaćanje komunalne naknade kako slijedi:

**I. zona** obuhvaća:

- dio naselja Bakarac: ulica Bakarac

- dio naselja Kraljevica: ulice Arčaninova, Braće Radića, Carovo, Dražina, Faranski progon, Filipa Pavešića, Frankopanska, Homolićevo, Ivana Jakovčića, Javorišće, Kalina, Kovačnica, Marijana Jurkovića, Mate Valjata, Milana Šenoe, Milutina Cihlara, Obala kralja Tomislava, Oštro, Palih boraca, Podbanj, Podfara, Preradovićeva, Randićeva, Rovina, Strossmayerova, Sušilo, Šetalište Vladimira Nazora, Turkovićeva, Uglica, Uvala Grabrova, Vrtić, Zahrustica, Zrinjski trg.

**II. zona** obuhvaća:

- dio naselja Bakarac: ulica Turinovo selo

- dio naselja Kraljevica: ulice Bakarački put, Banj, Fara, Kavranić, Klančina, Pregraje, Sisačka, Škabrlovo, Vršina, Žlibina.

- cijelo naselje Šmrika

- cijelo naselje Križišće

- cijelo naselje Mali Dol

- cijelo naselje Veli Dol

1. **KOEFICIJENT ZONE**

Članak

Koeficijent zone (Kz) iznosi za:

* I. zonu 1,00
* II. zonu 0,80

1. **KOEFICIJENT NAMJENE**

Članak

Koeficijent namjene (Kn) iznosi za:

* stambeni prostor 1,00
* stambeni i poslovni prostor koji koriste neprofitne udruge građana 1,00
* garažni prostor 1,00
* neizgrađeno građevinsko zemljište 0,05
* poslovni prostor ovisno o djelatnosti po područjima (sukladno metodologiji Nacionalne klasifikacije djelatnosti) kako slijedi:

|  |  |  |  |
| --- | --- | --- | --- |
| Grupa | Šifra djelatnosti | Vrsta djelatnosti | Koeficijent namjene Kn |
| 1 | 56 | Djelatnosti pripreme i usluživanja hrane i pića | 10,00 |
| 64 | Financijske uslužne djelatnosti, osim osiguranja i mirovinskih fondova |
| 65 | Osiguranje, reosiguranje i mirovinski fondovi, osim obveznog socijalnog osiguranja |
| 66 | Pomoćne djelatnosti za financijske usluge i djelatnosti osiguranja |
| 92 | Djelatnosti kockanja i klađenja |
| 2 | 46 | Trgovina na veliko | 8,333 |
| 47 | Trgovina na malo |
| 52 | Skladištenje i prateće djelatnosti u prijevozu |
| 3 | 50 | Vodni prijevoz | 6,667 |
| 58 | Izdavačke djelatnosti |
| 59 | Proizvodnja filmova, videofilmova i televizijskog programa, djelatnosti snimanja zvučnih zapisa i izdavanja glazbenih zapisa |
| 60 | Emitiranje radijskog i televizijskog programa, djelatnosti novinskih agencija i ostale djelatnosti distribucije sadržaja |
| 61 | Telekomunikacije |
| 62 | Računalno programiranje, savjetovanje i djelatnosti povezane s njima |
| 63 | Računalna infrastruktura, obrada podataka, usluge poslužitelja i ostale informacijske uslužne djelatnosti |
| 68 | Poslovanje nekretninama |
| 69 | Pravne i računovodstvene djelatnosti |
| 70 | Upravljačke djelatnosti i savjetovanje u vezi s upravljanjem |
| 71 | Arhitektonske djelatnosti i inženjerstvo; tehničko ispitivanje i analiza |
| 72 | Znanstveno istraživanje i razvoj |
| 73 | Djelatnosti promidžbe, istraživanje tržišta i odnosi s javnošću |
| 74 | Ostale stručne, znanstvene i tehničke djelatnosti |
| 75 | Veterinarske djelatnosti |
| 77 | Djelatnosti iznajmljivanja i davanja u zakup (leasing) |
| 79 | Putničke agencije, organizatori putovanja (turoperatori) i ostale rezervacijske usluge te djelatnosti povezane s njima |
| 81 | Usluge u vezi s upravljanjem i održavanjem zgrada te djelatnosti uređenja i održavanja krajolika |
| 84 | Javna uprava i obrana; obvezno socijalno osiguranje |
| 95 | Popravak i održavanje računala, predmeta za osobnu uporabu i kućanstvo te motornih vozila i motocikala |
| 96 | Osobne uslužne djelatnosti |
| 4 | 01 | Biljna i stočarska proizvodnja, lovstvo i uslužne djelatnosti povezane s njima | 5,00 |
| 02 | Šumarstvo i sječa drva |
| 03 | Ribolov i akvakultura |
| 05 | Vađenje ugljena i lignita |
| 06 | Vađenje sirove nafte i prirodnog plina |
| 07 | Vađenje metalnih ruda |
| 09 | Pomoćne uslužne djelatnosti u rudarstvu |
| 10 | Proizvodnja prehrambenih proizvoda |
| 11 | Proizvodnja pića |
| 13 | Proizvodnja tekstila |
| 14 | Proizvodnja odjeće |
| 15 | Proizvodnja kože i srodnih proizvoda od drugih materijala |
| 16 | Obrada drva i proizvodnja proizvoda od drva i pluta, osim namještaja; proizvodnja proizvoda od slame i pletarskih materijala |
| 18 | Tiskanje i umnožavanje snimljenih zapisa |
| 22 | Proizvodnja proizvoda od gume i plastike |
| 23 | Proizvodnja ostalih nemetalnih mineralnih proizvoda |
| 24 | Proizvodnja metala |
| 25 | Proizvodnja gotovih metalnih proizvoda, osim strojeva i opreme |
| 26 | Proizvodnja računala te elektroničkih i optičkih proizvoda |
| 27 | Proizvodnja električne opreme |
| 28 | Proizvodnja strojeva i uređaja, d. n. |
| 29 | Proizvodnja motornih vozila, prikolica i poluprikolica |
| 30 | Proizvodnja ostalih prijevoznih sredstava |
| 31 | Proizvodnja namještaja |
| 35 | Opskrba električnom energijom, plinom, parom i klimatizacija |
| 41 | Građenje stambenih i nestambenih zgrada |
| 42 | Građenje građevina niskogradnje |
| 43 | Specijalizirane građevinske djelatnosti |
| 49 | Kopneni prijevoz i cjevovodni transport |
| 53 | Poštanske i kurirske djelatnosti |
| 55 | Smještaj |
| 85 | Obrazovanje |
| 86 | Djelatnosti zdravstvene zaštite |
| 87 | Djelatnosti socijalne skrbi sa smještajem |
| 88 | Djelatnosti socijalne skrbi bez smještaja |
| 91 | Knjižnice, arhivi, muzeji i ostale kulturne djelatnosti |
| 93 | Sportske, zabavne i rekreacijske djelatnosti |
| 94 | Djelatnosti članskih organizacija |

* poslovni prostor za djelatnosti koje nisu navedene u prethodnoj alineji 5,00

Članak

Za građevinsko zemljište koje služi obavljanju poslovne djelatnosti koeficijent namjene (Kn) iznosi 10% koeficijenta namjene koji je određen za poslovni prostor.

Članak

Za prostor koji nije u namjeni, koeficijent namjene (Kn) utvrđuje se prema namjeni koju je prije imao i/ili za koju je namijenjen. U slučaju da nije moguće utvrditi namjenu, koeficijent namjene (Kn) je 5,00.

Za poslovne prostore u kojima se više ne obavlja bilo kakva registrirana djelatnost, a nisu prenamijenjeni niti u stambeni prostor niti u garažu, koeficijent namjene (Kn) iznosi 5,00.

1. **ROK PLAĆANJA**

Članak

Komunalna naknada za stambeni i garažni prostor plaća se kvartalno, tj. u četiri jednaka tromjesečna obroka i to najkasnije do 15-og u slijedećem mjesecu za protekli kvartal.

Komunalna naknada za poslovni prostor i građevinsko zemljište koje služi obavljanju poslovne djelatnosti plaća se mjesečno, najkasnije do 15-og u mjesecu za protekli mjesec.

Komunalna naknada za neizgrađeno građevinsko zemljište plaća se godišnje, najkasnije do 30. lipnja tekuće godine.

Članak

U slučaju kada se u tekućoj godini utvrdi da je obveza plaćanja komunalne naknade nastala ranijih godina, utvrđeni iznos komunalne naknade za razdoblje od dana nastanka obveze do isteka godine koja prethodi godini u kojoj se donosi rješenje plaća se jednokratno, u roku od 15 dana od dana dostave rješenja o komunalnoj naknadi.

U slučaju kada se u tekućoj godini utvrdi obveza plaćanja komunalne naknade za proteklo razdoblje tekuće godine, komunalna naknada plaća se jednokratno, u roku od 15 dana od dana dostave rješenja o komunalnoj naknadi.

Članak

Na dospjeli iznos neplaćene komunalne naknade obveznik komunalne naknade plaća zateznu kamatu po stopi određenoj pozitivnim propisima.

1. **OSLOBAĐANJE OD PLAĆANJA KOMUNALNE NAKNADE**

Članak

Od obveze plaćanja komunalne naknade u potpunosti se oslobađaju nekretnine važne za Grad Kraljevicu:

- koje koriste tijela i ustanove kojima je osnivač Grad Kraljevica,

- koje se koriste za djelatnost javnog predškolskog i osnovnog obrazovanja,

- u kojima djeluju ustanove zdravstvene zaštite i socijalne skrbi čiji je osnivač jedinica područne (regionalne) samouprave odnosno Republika Hrvatska,

- koje koristi dobrovoljno vatrogasno društvo,

- koje se koriste za rad turističke zajednice Grada Kraljevice,

- koje se koriste za rad gradske uprave Grada Kraljevice,

- koje koriste sportske, kulturne i ostale udruge kada se financiraju iz Proračuna Grada Kraljevice,

- koje koriste vjerske zajednice za obavljanje njihove vjerske i obrazovne djelatnosti pod uvjetom da te nekretnine njihovi korisnici ne daju u najam, podnajam, zakup, podzakup, ili na privremeno korištenje.

Od plaćanja komunalne naknade u potpunosti se oslobađaju poslovni i stambeni prostori u vlasništvu ili na upravljanju Grada Kraljevice koji su prazni od osoba i stvari, a namijenjeni su za davanje u zakup odnosno u najam, do dana njihova davanja u zakup odnosno u najam.

Članak

Od obveze plaćanja komunalne naknade na zahtjev se u cijelosti oslobađa vlasnik ili korisnik stambenog prostora - hrvatski ratni vojni invalidi iz Domovinskog rata od I. do X. skupine i članovi uže obitelji umrloga hrvatskog ratnog vojnog invalida iz Domovinskog rata s istim oštećenjem organizma, članovi uže i šire obitelji smrtno stradalog hrvatskog branitelja iz Domovinskog rata i članovi uže i šire obitelji nestalog hrvatskog branitelja iz Domovinskog rata, određeni u suglasju sa zakonom kojim se uređuje status hrvatskih branitelja iz Domovinskog rata i članova njihovih obitelji, pod uvjetom da imaju prebivalište na području Grada Kraljevice.

Članak

Od obveze plaćanja komunalne naknade privremeno se oslobađaju:

- vlasnici ili korisnici stambenog prostora koji ostvaruju pravo na mjesečnu novčanu naknadu za troškove stanovanja u skladu s općim aktom Grada Kraljevice kojim se uređuje socijalna skrb, na rok od jedne godine,

- vlasnici odnosno korisnici nekretnina koje se ne mogu koristiti uslijed oštećenja uzrokovanih požarom, poplavom ili drugim elementarnim nepogodama, i to za vrijeme dok se nastala oštećenja ne otklone, ali ne duljem od 5 godina.

Članak

Od obveze plaćanja komunalne naknade djelomično se oslobađaju obveznici plaćanja komunalne naknade za nekretnine koje:

- se počinju koristiti za poslovne djelatnosti, pod uvjetom da je vlasnik ili korisnik sam financirao izgradnju komunalne infrastrukture, ili uređenje prostora u vlasništvu Grada Kraljevice, u iznosu većem od iznosa komunalnog doprinosa i to na rok od 3 (tri) godine od dana početka rada na toj lokaciji, u iznosu od 50%,

- se počinju koristiti za poslovne djelatnosti, a nalaze se u nekoj od poslovnih zona na području Grada Kraljevice, na način da se djelomično oslobodi od plaćanja komunalne naknade u visini prema godinama:

* za prvu godinu poslovanja 75%
* za drugu godinu poslovanja 50%
* za treću godinu poslovanja 25%

Članak

Obveznik plaćanja komunalne naknade dužan je prilikom podnošenja zahtjeva za djelomičnim ili potpunim oslobađanjem od plaćanja komunalne naknade upravnom odjelu Grada Kraljevice nadležnom za poslove komunalnog gospodarstva (dalje u tekstu: upravni odjel) dostaviti odgovarajuću dokumentaciju kojom dokazuje ispunjavanje odgovarajućeg uvjeta oslobađanja.

Članak

Rješenje o oslobađanju plaćanja komunalne naknade donosi upravni odjel.

1. **PRIJELAZNE I ZAVRŠNE ODREDBE**

Članak

Danom stupanja na snagu ove Odluke prestaje važiti Odluka o komunalnoj naknadi („Službene novine Grada Kraljevice“ broj 7/18 i 9/19).

Članak

Ova Odluka objaviti će se u „Službenim novinama Grada Kraljevice“, a stupa na snagu 1. siječnja 2026. godine.

KLASA:

URBROJ: 2170-8-05-25-

U Kraljevici, \_\_\_\_\_\_\_\_\_\_\_\_\_\_ 2025.

GRADSKO VIJEĆE GRADA KRALJEVICE

PREDSJEDNIK

Božidar Sotošek